
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1594 

30 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση διαδικαστικών δεμάτων διεξαγωγής του Ει¬ 
σαγωγικού Διαγωνισμού της Εθνικής Σχολής Δη¬ 
μόσιας Διοίκησης και Αυτοδιοίκησης (ΕΣΔΔΑ)... 1 
Έγκριση συνεργασίας του Εθνικού και Καποδιστριακού 
Πανεπιστημίου Αθηνών με το Πανεπιστήμιο 3ΤΕΡΑΝ 
ΟΕΙ_ ΜΑΒΕ 3ϋΟΕΑ\/Α της Ρουμανίας για εκπόνηση 
διδακτορικών διατριβών με συνεπίβλεψη. 2 


ΑΠΟΦΑΣΕΙ Σ 

Αριθ. ΔΙΠΑΑΔ/ΕΚΔΔΑ/Φ. 8 / 5/24967 (1) 


Ρύθμιση διαδικαστικών δεμάτων διεξαγωγής του Εισα¬ 
γωγικού Διαγωνισμού της Εθνικής Σχολής Δημόσιας 
Διοίκησης και Αυτοδιοίκησης (ΕΣΔΔΑ). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του άρθρου 18β' του Π.δ. 57/2007 «Κωδικοποίηση σε 
ενιαίο κείμενο των διατάξεων της κείμενης νομοθεσίας, 
που διέπουν το Εθνικό Κέντρο Δημόσιας Διοίκησης και 
Αυτοδιοίκησης (Ε.Κ.Δ.Δ.Α.)» (ΦΕΚ 59 Α'), όπως ισχύει 
μετά την αντικατάσταση του με το άρθρο 23 παρ. 10 του 
Ν. 4325/2015 «Εκδημοκρατισμός της Διοίκησης - Καταπο¬ 
λέμηση Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις» (ΦΕΚ 47 Α'), 
β) του άρθρου 57 παρ. 1 περ. α' και 2 του Ν. 3966/2011 
«Θεσμικό πλαίσιο των Πρότυπων Πειραματικών Σχολείων, 
Ιδρυση Ινστιτούτου Εκπαιδευτικής Πολιτικής, Οργάνωση 
του Ινστιτούτου Τεχνολογίας Υπολογιστών και Εκδόσεων 
'ΔΙΟΦΑΝΤΟΣ" και λοιπές διατάξεις» (ΦΕΚ 118 Α'), 
γ) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του Π.δ. 63/2005 (ΦΕΚ 98 Α'), 
δ) του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20 Α'), 

ε) της υπ * 1 αριθμ. Υ5/27.1.2015 (ΦΕΚ Β'204) απόφασης 
του Πρωθυπουργού «Σύσταση θέσεων Αναπληρωτών 
Υπουργών και Υφυπουργών», 


στ) του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 21 Α'), 

ζ) του Π.δ. 53/2015 «Αποδοχή παραίτησης Υπουργών, 
Αναπληρωτών Υπουργών και Υφυπουργού στον Πρω¬ 
θυπουργό» (ΦΕΚ 82 Α'), 

η) του Π.δ. 54/2015 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 83 Α'), 

θ) της αριθ. Υ210/24.7.2015 απόφασης του Πρωθυπουρ¬ 
γού με θέμα «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Χριστόφορο Βερναρδάκη» (ΦΕΚ 1562 Β'). 

2. Την αριθ. 4034/1.7.2015 γνώμη του Δ.Σ. του Ε.Κ.Δ.Δ.Α. 
με θέμα «Ρύθμιση διαδικαστικών θεμάτων οργάνωσης 
και διεξαγωγής του Εισαγωγικού Διαγωνισμού της 
Εθνικής Σχολής Δημόσιας Διοίκησης και Αυτοδιοίκη¬ 
σης (Ε.Σ.Δ.Δ.Α.)» (πρακτικό της υπ' αριθ. συνεδρίασης 
5/1.7.2015). 

3. Την ανάγκη ρύθμισης διαδικαστικών θεμάτων ορ¬ 
γάνωσης και διεξαγωγής του Εισαγωγικού Διαγωνισμού 
της Ε.Σ.Δ.Δ.Α.. 

4. Το γεγονός ότι από την έκδοση της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ο Εισαγωγικός Διαγωνισμός της Ε.Σ.Δ.Δ.Α. διεξάγεται 
σύμφωνα με τους όρους της παρούσας, ως εξής: 

Αρθρο 1 

ΠΕΡΙΕΧΟΜΕΝΟ και ΔΙΑΔΙΚΑΣΙΑ ΕΞΕΤΑΣΗΣ 

Ενότητες 1η και 2η 

Α. ΠΕΡΙΕΧΟΜΕΝΟ 

Ενότητα 1η: «Οργάνωση και Λειτουργία του Κράτους» 

Εξετάζονται γνώσεις που άπτονται των εξής θεματι¬ 
κών ενοτήτων: 

1. Το κράτος: θεωρίες του κράτους. Μορφή του κρά¬ 
τους (αυταρχικό, φιλελεύθερο, ενιαίο, ομοσπονδιακό 
κ,λπ.). Κράτος και οικονομία. Το ζήτημα της νομιμοποί¬ 
ησης του κράτους.Έθνος και κράτος (εθνικό συμφέρον, 
γενικό συμφέρον, δημόσιο συμφέρον). Οι λειτουργίες 
του κράτους (νομοθετική, διοικητική, δικαστική). 

2. Κράτος και πολιτικό σύστημα. Πολιτικό σύστημα, 
πολιτειακό καθεστώς και πολίτευμα θεωρίες της δη¬ 
μοκρατίας. Το δημοκρατικό πολίτευμα και το αντιπρο¬ 
σωπευτικό σύστημα. Η σχέση κοινωνίας και πολιτικής. Η 
κοινωνία στο πολιτικό σύστημα. Η ιδιότητα του πολίτη. 

Εκλογές, ομάδες συμφερόντων και διαδικασίες λήψεως 
των αποφάσεων, 

3. Οι πολιτικές του κράτους: Θεωρίες περί των πο¬ 
λιτικών του κράτους. Φιλελευθερισμός, νεοφιλελευθε¬ 
ρισμός, σοσιαλισμός. Κρατικές πολιτικές και παρεμβα¬ 
τισμός. 

4. Το Συνταγματικό Δίκαιο: Συνταγματικό δίκαιο των 
δικαιωμάτων και Συνταγματικό Δίκαιο των εξουσιών. Η 
συνταγματική αναθεώρηση. Η ιεραρχία των κανόνων 
του δικαίου. Το ισχύον ελληνικό Σύνταγμα. Οργανωτικές 
βάσεις του πολιτεύματος. Η μορφή του ελληνικού πο¬ 
λιτεύματος (Προεδρευόμενη κοινοβουλευτική δημοκρα¬ 
τία). Η δημοκρατική αρχή. Το κοινοβουλευτικό σύστημα. 

Η προεδρευόμενη μορφή του πολιτεύματος. Η διάκρι¬ 
ση των λειτουργιών (άρθρο 26 Σ, οργανικό και λειτουρ¬ 
γικό κριτήριο, διασταύρωση). Κράτος Δικαίου. Κοινωνικό 
κράτος. Η αρχή της νομιμότητας. 

5. Θεμελιώδη ΔικαιώματαέΕννοια και κατηγορίες των 
θεμελιωδών δικαιωμάτων. Φορείς, αποδέκτες, πεδίο 
προστασίας, περιορισμοί θεμελιωδών δικαιωμάτων. Η 
αρχή της αναλογικότητας. Η ανθρώπινη αξιοπρέπεια. 
Θετική και αρνητική ελευθερία. Η αρχή της ισότητας 
και ειδικότερες εκφάνσεις της. Τα θεμελιώδη δικαι¬ 
ώματα στο ελληνικό Σύνταγμα (άρθρα 4-25 του Συ¬ 
ντάγματος), στην ΕΣΔΑ και στον Χάρτη Θεμελιωδών 
Δικαιωμάτων της ΕΕ. Τριτενέργεια των θεμελιωδών 
δικαιωμάτων. 

6. Οργανωτικό Συνταγματικό Δίκαιο-Τα όργανα του 
κράτους: Εκλογικό σώμα (σύνθεση, προσόντα εκλογέα, 
συνταγματικές εκλογικές αρχές). Βουλή, Πρόεδρος της 
Δημοκρατίας, Κυβέρνηση, Πρωθυπουργός, Υπουργοί, 
ευθύνη των μελών της Κυβέρνησης. Η Διοίκηση (κε¬ 
ντρική διοίκηση, αποκεντρωμένη διοίκηση). Ανεξάρτη¬ 
τες Αρχές (οι 5 συνταγματικά κατοχυρωμένες αρχές, 
κατηγοριοποίηση, φυσιογνωμία). Δικαστική λειτουργία. 
Λειτουργική και προσωπική ανεξαρτησία των δικαστι¬ 
κών λειτουργών. Δικαστικός έλεγχος των συνταγματι¬ 
κότητας των νόμων. 

7. Ευρωπαϊκή Ένωση: Η Συνθήκη της Λισαβόνας (βα¬ 
σικές αλλαγές, πλεονεκτήματα και μειονεκτήματα). Οι 
πολιτικοί Θεσμοί της ΕΕ, Ευρωπαϊκό Κοινοβούλιο, Ευ¬ 
ρωπαϊκό Συμβούλιο, Συμβούλιο των Υπουργών της ΕΕ, 
Ευρωπαϊκή Επιτροπή. Η Ευρωπαϊκή Κεντρική Τράπεζα. 
Το Δικαστήριο της ΕΕ, Ευρωπαϊκό Ελεγκτικό Συνέδριο. 
Το ΕυΐΌρΐΌυρ. Οι πηγές του ενωσιακού δικαίου. Πρω¬ 
τογενές Ευρωπαϊκό Δίκαιο (ΣυνΘΕΕ, ΣυνΘΛΕΕ, Χάρτης 
Θεμελιωδών Δικαιωμάτων της ΕΕ). Παράγωγο Ευρωπα¬ 
ϊκό Δίκαιο (κανονισμοί, οδηγίες, αποφάσεις, συστάσεις, 
γνώμες, η συνήθης νομοθετική διαδικασία στην ΕΕ). Οι 
γενικές αρχές του Ευρωπαϊκού Δικαίου. Οι τέσσερις 
οικονομικές ελευθερίες και η εσωτερική αγορά. Η σχέση 
Συντάγματος και Ευρωπαϊκού Δικαίου (άρθρο 28 Σ και 
νομολογία Δικαστηρίου της ΕΕ). Η διάκριση Ευρωπαϊκής 
Ένωσης και Συμβουλίου της Ευρώπης. Η έννοια της 
Ευρωπαϊκής ολοκλήρωσης. 

8. Πολυεπίπεδη διακυβέρνηση. Υπερεθνική, εθνική και 
τοπική διοίκηση. Επιδράσεις υπερεθνικών θεσμών και 
πολιτικών στους εθνικούς θεσμούς και τις εθνικές δη¬ 
μόσιες πολιτικές. Διακυβέρνηση, κυβέρνηση και κράτος. 
Συγκριτικά μοντέλα κρατών, διακυβέρνησης και δημο¬ 
κρατίας. Ο ρόλος των επιστημικών (θρίεΐοππίο) κοινοτή¬ 
των και των κοινοτήτων πολιτικής στη διακυβέρνηση. 


Ενότητα 2η: «Μικροοικονομική - Μακροοικονομική και 
Δημόσια Οικονομική» 

Εξετάζονται γνώσεις που άπτονται των εξής θεματι¬ 
κών ενοτήτων: 

1. Ιστορική εξέλιξη της οικονομικής σκέψης: Κλασική 
Πολιτική Οικονομία, Μαρξισμός, Νεοκλασικισμός, Θεσμι¬ 
κή Σχολή, Κευνσιανισμός. 

2. Το σύστημα της αγοράς και ο σχηματισμός των 
τιμών: Επιλογές του καταναλωτή και η θεωρία της ζή¬ 
τησης αγαθών. Ελαστικότητα ζήτησης και προσφοράς. 
Θεωρία της παραγωγής του κόστους και της προσφο¬ 
ράς αγαθών. Ανταγωνισμός, συντονισμός και ισορροπία. 

3. Μορφές αγοράς, ανταγωνισμός και κοινωνική ευη¬ 
μερία: Τέλειος ανταγωνισμός, μονοπώλιο, ολιγοπώλιο 
και μονοπωλιακός ανταγωνισμός. 

4. Ο μηχανισμός της αγοράς και η λογική των ρυθμι¬ 
στικών παρεμβάσεων του κράτους: Ατέλειες και αποτυ¬ 
χίες της αγοράς, δημόσια αγαθά, εξωτερικές οικονομίες 
και εξωτερικές επιβαρύνσεις. 

5. Συνολική προσφορά, συνολική ζήτηση και η έννοια 
της μακροοικονομικής ισορροπίας: Το εισοδηματικό 
κύκλωμα και το σύστημα των εθνικολογιστικών κατη¬ 
γοριών. Προσδιορισμός του εθνικού εισοδήματος και 
της συνολικής απασχόλησης. 

6. Ο χρηματοπιστωτικός τομέας, η κεντρική τράπεζα 
και ο προσδιορισμός του γενικού επιπέδου των τιμών. 
Ανεργία και πληθωρισμός. Οικονομική ανάπτυξη και 
μεγέθυνση. 

7. Ο κρατικός προϋπολογισμός: Η διαδικασία του κρα¬ 
τικού προϋπολογισμού (κατάρτιση, ψήφιση, εκτέλεση 
και έλεγχος). Φύση και κριτήρια δημοσίων δαπανών. 
Χρηματοδότηση των δημοσίων δαπανών (τύποι φορο¬ 
λογίας και δημοσίου δανεισμού). 

8. Οικονομικές πολιτικές του κράτους, συμπληρω- 
ματικότητες και αντιθέσεις: Σταθεροποιητική πολιτική 
(δημοσιονομική και νομισματική), εισοδηματική πολιτι¬ 
κή, κοινωνική πολιτική, αναπτυξιακή πολιτική, πολιτική 
αντιμετώπισης της φτώχειας, πολιτική ανταγωνισμού 
και δημόσιες επιχειρήσεις. 

9. Διεθνής οικονομία και οικονομική πολιτική: Η απο- 
τελεσματικότητα της νομισματικής και δημοσιονομικής 
πολιτικής σε μια ανοικτή οικονομία. Συναλλαγματικές 
ισοτιμίες. Οικονομική ανάπτυξη και οικονομικές ανισό¬ 
τητες σε παγκόσμιο επίπεδο. 

10. Οικονομικές διαστάσεις της ευρωπαϊκής ολοκλή¬ 
ρωσης: Η εσωτερική αγορά. Οικονομική και Νομισματική 
Ένωση. Η νέα ευρωπαϊκή οικονομική διακυβέρνηση στη 
ζώνη του ευρώ. Η διεύρυνση της Ευρωπαϊκής Ένωσης. 

11. Η ελληνική οικονομία στο πλαίσιο της ευρωπαϊκής 
ολοκλήρωσης: Εξελίξεις και προοπτικές. Δημόσια οικο¬ 
νομικά. Ισοζύγιο πληρωμών. Απασχόληση και ανεργία. 
Κατευθύνσεις πολιτικής. Προοπτικές ονομαστικής και 
πραγματικής σύγκλισης. Δημοσιονομική κρίση στην Ελ¬ 
λάδα και την Ευρωζώνη. 

Β. ΔΙΑΔΙΚΑΣΙΑ 

Για τις εξεταζόμενες ενότητες «Οργάνωση και Λει¬ 
τουργία του Κράτους» και «Μικροοικονομική - Μακρο¬ 
οικονομική και Δημόσια Οικονομική», η Επιτροπή Επι¬ 
λογής θεμάτων (ΕΕΘ) αποτελείται από τον Πρόεδρο 
της Κεντρικής Επιτροπής Εξετάσεων, τον Διευθυντή 
της Ε.Σ.Δ.Δ.Α. και τρεις (3) ειδικούς επιστήμονες, από 
τους οποίους ο ένας τουλάχιστον είναι μέλος της Κε- 

ντρικής Επιτροπής Εξετάσεων (ΚΕΕ) και οι λοιποί μέλη 
του διδακτικού προσωπικού Ανωτάτων Εκπαιδευτικών 
Ιδρυμάτων. Η Επιτροπή Επιλογής θεμάτων προβαίνει 
στον καθορισμό τριών θεμάτων για τις εξεταζόμενες 
θεματικές ενότητες, εκ των οποίων κληρώνεται ενώπι¬ 
ον των υποψηφίων το ένα. Η εξέταση των υποψηφίων 
συνίσταται στην ανάπτυξη του θέματος που κληρώθηκε. 

Γ. Η διάρκεια της γραπτής δοκιμασίας καθεμίας από 
τις δύο εξεταζόμενες ενότητες «Οργάνωση και Λειτουρ¬ 
γία του Κράτους» και «Μικροοικονομική Μακροοικονο¬ 
μική και Δημόσια Οικονομική» ορίζεται σε δύο (2) ώρες, 
που αρχίζουν με το πέρας της τελευταίας εκφώνησης 
του προς ανάπτυξη θέματος. 

Ενότητα 3η: Γνώσεις και Δεξιότητες 

Α. ΠΕΡΙΕΧΟΜΕΝΟ 

Εξετάζονται γνώσεις γενικής παιδείας, ιδίως ζητήματα 
που απασχολούν την επικαιρότητα και διερευνώνται 
τόσο η ορθή χρήση της ελληνικής γλώσσας και η ικα¬ 
νότητα κατανόησης γραπτού λόγου όσο και η κριτική 
ικανότητα, η επεξεργασία πληροφοριών, η ταχύτητα 
και ακρίβεια αντίληψης, καθώς και βασικές νοητικές 
δεξιότητες, προκειμένου οι υποψήφιοι να ανταποκριθούν 
στις απαιτήσεις της σύγχρονης δημόσιας διοίκησης. 

Β. ΔΙΑΔΙΚΑΣΙΑ 

Η Επιτροπή Επιλογής Θεμάτων (ΕΕΘ) αποτελείται από 
τον Πρόεδρο της Κεντρικής Επιτροπής Εξετάσεων, το 
Διευθυντή της Ε.Σ.Δ.Δ.Α. και πέντε (5) ειδικούς επιστήμο¬ 
νες, εκ των οποίων οι δύο (2) τουλάχιστον είναι μέλη της 
Κεντρικής Επιτροπής Εξετάσεων. Η ΕΕΘ προσδιορίζει 50 
ερωτήσεις, που δίνονται γραμμένες στους υποψηφίους, 
οι οποίοι καλούνται να τις απαντήσουν σε ειδικό φύλλο 
απάντησης. 

Γ. Η διάρκεια της γραπτής δοκιμασίας της ενότητας 
«Γνώσεις και Δεξιότητες» ορίζεται σε μία (1) ώρα που 
ξεκινά με το τέλος της διανομής των φύλλων ερωτή¬ 
σεων στους υποψηφίους σε κάθε αίθουσα. 

Ενότητα 4η: «Φάκελος Επίκαιρου Θέματος» 

Α. ΠΕΡΙΕΧΟΜΕΝΟ 

Κατά το δεύτερο στάδιο πραγματοποιείται γραπτή 
και προφορική εξέταση των υποψηφίων σε φάκελο με 
επίκαιρο θέμα. Ο φάκελος περιέχει διάφορα στοιχεία, 
όπως ιδίως νομικές ρυθμίσεις, επιστημονικές αναλύσεις, 
δημοσιογραφικά άρθρα, στατιστικά δεδομένα, που ανα- 
δεικνύουν ένα θέμα που έχει απασχολήσει την επικαιρό- 
τητα. Ως τέτοια θέματα νοούνται εκείνα που αφορούν 
το Κράτος και τη λειτουργία του, τις διεθνείς σχέσεις, 
την ελληνική και ευρωπαϊκή οικονομία, το περιβάλλον, 
τον τύπο και τα ΜΜΕ, τις εργασιακές σχέσεις, τους 
θεσμούς της κοινωνίας και τον πολιτισμό. 

Β. ΔΙΑΔΙΚΑΣΙΑ 

1. Η Επιτροπή Επιλογής Θεμάτων (ΕΕΘ) του Φακέλου 
αποτελείται από τον Πρόεδρο της Κεντρικής Επιτροπής 
Εξετάσεων, το Διευθυντή της Ε.Σ.Δ.Δ.Α. και τρεις (3) 
ειδικούς επιστήμονες, από τους οποίους ο ένας τουλά¬ 
χιστον είναι μέλος της Κεντρικής Επιτροπής Εξετάσεων 
(ΚΕΕ) και οι λοιποί μέλη του διδακτικού προσωπικού 
Ανωτάτων Εκπαιδευτικών Ιδρυμάτων. Η Επιτροπή Επιλο¬ 
γής Θεμάτων προβαίνει στον καθορισμό τριών θεμάτων 
εκ των οποίων κληρώνεται ενώπιον των υποψηφίων το 
ένα, στο οποίο εξετάζονται όλοι οι υποψήφιοι. 

2. Η γραπτή δοκιμασία διεξάγεται με παράδοση κλει¬ 
στού φακέλου με στοιχεία του κληρωθέντος θέματος 
στους υποψηφίους και ξεκινά με την ταυτόχρονη κλήση 


τους στην εξέταση του περιεχομένου του. Η δοκιμασία 
διαρκεί τρεις (3) ώρες, και στη συνέχεια διενεργείται η 
προφορική εξέταση των υποψηφίων ενώπιον πενταμε¬ 
λών επιτροπών, οριζόμενων από την ΚΕΕ, αποτελούμε- 
νων από μέλη του διδακτικού προσωπικού Ανώτατων 
Εκπαιδευτικών Ιδρυμάτων. Οι υποψήφιοι εξετάζονται 
προφορικά με αλφαβητική σειρά, χωρισμένοι σε ομάδες 
των πέντε (5). 

3. Η εξέταση της ενότητας αυτής αποσκοπεί στην 
εκτίμηση της ικανότητας διαχείρισης καταστάσεων 
εντός περιορισμένου χρόνου καθώς και των αναλυτικών 
και συνθετικών ικανοτήτων κάθε υποψηφίου, γι' αυτό 
κατά την προφορική εξέταση δεν είναι απαραίτητο οι 
ερωτήσεις να περιστρέφονται μόνο περί του τεθέντος 
θέματος. 

Άρθρο 2 

ΚΛΙΜΑΚΑ ΚΑΙ ΤΡΟΠΟΣ ΒΑΘΜΟΛΟΓΗΣΗΣ 

1. Η βαθμολόγηση κάθε γραπτού δοκιμίου των ενο¬ 
τήτων «Οργάνωση και Λειτουργία του Κράτους» και 
«Μικροοικονομική - Μακροοικονομική και Δημόσια Οι¬ 
κονομική γίνεται από δυο (2) βαθμολογητές, που ορί¬ 
ζονται για κάθε ενότητα από την Κεντρική Επιτροπή 
Εξετάσεων (ΚΕΕ). 

2. Η κλίμακα της βαθμολογίας ορίζεται από ένα (1) 
έως πενήντα (50). Υποψήφιος που δεν πέτυχε τη βάση 
είκοσι πέντε (25) σε οποιαδήποτε από τις δοκιμασίες 
του πρώτου σταδίου δεν έχει δικαίωμα συμμετοχής 
στην εξεταστική διαδικασία του δευτέρου σταδίου. 

3. Ο μέσος όρος των δύο βαθμολογητών αξιολογεί 
την επίδοση του υποψηφίου στην ενότητα, εφόσον η 
διαφορά των δυο βαθμών δεν είναι παραπάνω από 8 
μονάδες. Σε περίπτωση που υπάρχει διαφορά βαθμών 
μεγαλύτερη των 8 μονάδων, η βαθμολόγηση γίνεται από 
τρίτο βαθμολογητή, που ορίζεται επίσης από την Κε¬ 
ντρική Επιτροπή Εξετάσεων (ΚΕΕ), υπό την προϋπόθεση 
της βαθμολόγησης τουλάχιστον του ενός βαθμολογητή 
με βαθμό της βάσης και άνω. 

4/Οταν το γραπτό υποψηφίου για την εισαγωγή στην 
Εθνική Σχολή Δημόσιας Διοίκησης και Αυτοδιοίκησης 
(Ε.Σ.Δ.Δ.Α.) βαθμολογείται από τρίτο βαθμολογητή, τε¬ 
λικός βαθμός είναι ο μέσος όρος των βαθμών και των 
τριών βαθμολογητών. 

5. Οι βαθμολογητές δεν επιτρέπεται να αξιολογούν 
την επίδοση των υποψηφίων σε οποιαδήποτε από τις 
εξεταζόμενες ενότητες του Εισαγωγικού Διαγωνισμού 
της Εθνικής Σχολής Δημόσιας Διοίκησης και Αυτοδιοί¬ 
κησης με διαφορετική από την οριζόμενη βαθμολογική 
κλίμακα. 

6. Η βαθμολόγηση της ενότητας «Γνώσεις και Δεξιό¬ 
τητες» γίνεται κατά τον ίδιο τρόπο όσον αφορά τους 
βαθμολογητές και την κλίμακα (1-50), με βάση τις προ¬ 
καθορισμένες (από την Επιτροπή Επιλογής θεμάτων) 
ορθές απαντήσεις. 

7. Για την γραπτή και προφορική εξέταση της ενότη¬ 
τας «Φάκελος Επίκαιρου θέματος» η βαθμολόγηση γίνε¬ 
ται από τα μέλη των πενταμελών επιτροπών. Η κλίμακα 
της βαθμολογίας ορίζεται, επίσης, από το ένα (1) έως το 
πενήντα (50) με βάση το είκοσι πέντε (25). Υποψήφιος 
που δεν έχει πετύχει τη βάση της βαθμολογίας στην 
γραπτή ή στην προφορική εξέταση, απορρίπτεται. Ο 
μέσος όρος της βαθμολογίας των μελών της πενταμε- 

λούς επιτροπής τόσο για την προφορική όσο και για την 
γραπτή εξέταση αποτελεί τον βαθμό του υποψηφίου 
στο δεύτερο στάδιο. 

8. Με βάση τον τελικό βαθμό που έλαβε κάθε υπο¬ 
ψήφιος στις τρεις ενότητες του πρώτου σταδίου συ- 
ντάσσονταί: Αλφαβητικός πίνακας με την επίδοση των 
υποψηφίων και ο πίνακας υποψηφίων με δικαίωμα 
συμμετοχής στο δεύτερο στάδιο του διαγωνισμού με 
φθίνουσα σειρά επιτυχίας. 

Με βάση τη βαθμολογία του δευτέρου σταδίου συ- 
ντάσσονταί: Αλφαβητικός πίνακας με την επίδοση των 
υποψηφίων και πίνακας βαθμολογίας κατά φθίνουσα 
σειρά. 

9. Επανεξέταση ή αναβαθμολόγηση του γραπτού δο¬ 
κιμίου, πέραν της προβλεπόμενης λόγω βαθμολογικής 
απόκλισης μεταξύ πρώτου και δεύτερου βαθμολογητή 
άνω των οκτώ (8) μονάδων, δεν επιτρέπεται. 

10. Ο σταθμισμένος μέσος όρος βαθμολογίας που 
προκύπτει από το βαθμό επίδοσης του πρώτου και 
του δεύτερου σταδίου αποτελεί τη βαθμολογία του 
υποψηφίου που καθορίζει αν περιλαμβάνεται στον προ¬ 
καθορισμένο αριθμό των εισακτέων στην Ε.Σ.Δ.Δ.Α. ή αν 
αποκλείεται η εισαγωγή του στη Σχολή. 

11. Η βαθμολόγηση των γραπτών δοκιμίων του εισα¬ 
γωγικού διαγωνισμού, σε όλα τα στάδια διεξαγωγής 
του, πραγματοποιείται στο κτίριο του Εθνικού Κέντρου 
Δημόσιας Διοίκησης και Αυτοδιοίκησης, σε ειδικά δια¬ 
μορφωμένους χώρους. 

Άρθρο 3 

ΣΥΝΤΕΛΕΣΤΕΣ ΒΑΡΥΤΗΤΑΣ 
ΒΑΘΜΟΛΟΓΙΑΣ ΚΑΙ ΣΥΝΤΑΞΗ ΠΙΝΑΚΩΝ 

1. (α) Στη διαμόρφωση του τελικού βαθμού του πρώ¬ 
του σταδίου κάθε υποψηφίου, η επίδοση του στις δύο 
ενότητες «Οργάνωση και Λειτουργία του Κράτους» και 
«Μικροοικονομική - Μακροοικονομική και Δημόσια Οι¬ 
κονομική» συμμετέχει με ποσοστό σαράντα τοις εκατό 
(40%) στην καθεμία και η τρίτη ενότητα «Γνώσεις και 
Δεξιότητες» με είκοσι τοις εκατό (20%). 

(β) Στη διαμόρφωση του τελικού βαθμού του υποψη¬ 
φίου στο δεύτερο στάδιο του Εισαγωγικού Διαγωνι¬ 
σμού της Ε.Σ.Δ.Δ.Α. συμμετέχουν ο βαθμός επίδοσης 
στη γραπτή εξέταση στην ενότητα «Φάκελος Επίκαιρου 
θέματος» με συντελεστή βαρύτητας 50% και ο βαθμός 
επίδοσης στην προφορική εξέταση στην ίδια ενότητα 
με συντελεστή βαρύτητας 50%. 

2. Για τη διαμόρφωση της τελικής βαθμολογίας του 
υποψηφίου υπολογίζονται κατά εβδομήντα τοις εκα¬ 
τό (70%) η βαθμολογία του πρώτου σταδίου και κατά 
τριάντα τοις εκατό (30%) η βαθμολογία του δεύτερου 
σταδίου. 

3. Σε περίπτωση ισοβάθμησης υποψηφίων κατά την 
τελική κατάταξη, η σειρά αναγραφής στον πίνακα επι- 
τυχόντων στην ΕΣΔΔΑ προσδιορίζεται από την ΚΕΕ με 
κλήρωση η οποία πραγματοποιείται σε δημόσια συνε¬ 
δρίαση, για την οποία ορίζεται ο ακριβής χρόνος και 
τόπος. 

4. Με βάση τη βαθμολογία και των δύο σταδίων συ- 
ντάσσονταί: 

• Αλφαβητικός πίνακας υποψηφίων 

• Πίνακας κατάταξης με φθίνουσα σειρά βαθμολογίας 

• Πίνακες υποψηφίων με δικαίωμα εγγραφής στην 
ΕΣΔΔΑ 


Αρθρο 4 

ΑΡΙΘΜΟΣ ΥΠΟΨΗΦΙΩΝ 
ΠΟΥ ΠΡΟΚΡΙΝΟΝΤΑΙ ΣΤΟ ΔΕΥΤΕΡΟ ΣΤΑΔΙΟ 

1. Δικαίωμα συμμετοχής στο δεύτερο στάδιο έχουν 
οι υποψήφιοι κατά σειρά επίδοσης σε διπλάσιο αριθμό 
του προκαθορισμένου αριθμού εισακτέων στη ΕΣΔΔΑ, 
εφόσον έχουν συγκεντρώσει τη βάση της βαθμολογίας, 
προστιθέμενων και των ισοβαθμησάντων με τον τελευ¬ 
ταίο επιτυχόντα υποψήφιο. 

2. (α) Οι υποψήφιοι με δικαίωμα συμμετοχής στο δεύτε¬ 
ρο στάδιο του Εισαγωγικού Διαγωνισμού της Ε.Σ.Δ.Δ.Α. 
υποχρεούνται να προσκομίζουν, σύμφωνα με τους όρους 
της προκήρυξης και εντός της τασσόμενης με απόφα¬ 
ση της Κ.Ε.Ε. αποκλειστικής προθεσμίας: 1) τον βασικό 
τίτλο σπουδών τους και 2) το/α πιστοποιητικό/ά άρι- 
στης γνώσης ξένης γλώσσας. Προκειμένου για τίτλους 
σπουδών που αποκτήθηκαν από εκπαιδευτικά ιδρύματα 
(πανεπιστημιακού ή τεχνολογικού τομέα) της αλλοδαπής 
συνυποβάλλεται υποχρεωτικά βεβαίωση του Δ.Ο.Α.Τ.Α.Π. 
(πρώην Δ.Ι.Κ.Α.Τ.Σ.Α.) περί της ισοτιμίας αυτών. 

(β) Υποψήφιοι που κατέχουν ήδη την ιδιότητα δημο¬ 
σίου υπαλλήλου, υποχρεούνται να προσκομίζουν και 
βεβαίωση της υπηρεσίας τους, σχετικά με την ιδιότητα 
τους και σχετική άδεια, στις περιπτώσεις που απαιτείται. 

3. Υποψήφιοι, οι οποίοι δεν θα προσκομίσουν τα 
απαραίτητα δικαιολογητικά εντός της τασσόμενης με 
απόφαση της Κ.Ε.Ε. αποκλειστικής προθεσμίας, απο¬ 
κλείονται από τη συμμετοχή στο δεύτερο στάδιο και 
η Κ.Ε.Ε. καλεί τους επόμενους στην κατάταξη, εφόσον 
αυτοί έχουν συγκεντρώσει την απαραίτητη βαθμολογία. 

Άρθρο 5 

ΔΙΑΠΙΣΤΩΣΗ ΑΔΥΝΑΜΙΑΣ 
ΓΡΑΠΤΗΣ ΕΞΕΤΑΣΗΣ ΥΠΟΨΗΦΙΩΝ 

1. Υποψήφιοι/ες οι οποίοι/ες ανήκουν στα άτομα με 
ειδικές εκπαιδευτικές ανάγκες και των οποίων οι φυ¬ 
σικές σωματικές δεξιότητες δεν επιτρέπουν τη συμ¬ 
μετοχή τους στη γραπτή διαδικασία του εισαγωγικού 
διαγωνισμού της Εθνικής Σχολή Δημόσιας Διοίκησης 
και Αυτοδιοίκησης, μπορούν να υποβάλλονται, μετά από 
αίτησή τους, σε ειδικές εξετάσεις κατά τον ίδιο χρόνο, 
στα ίδια θέματα και με το ίδιο πρόγραμμα με το οποίο 
διενεργούνται οι εξετάσεις των λοιπών υποψηφίων. 

2. Οι ανωτέρω υποψήφιοι/ες οφείλουν να υποβάλουν 
μαζί με την αίτηση τους επιπλέον των δικαιολογητικών 
που απαιτούνται από κάθε προκήρυξη, τα ακόλουθα 
δικαιολογητικά: 

α) Βεβαίωση εν ισχύ από τις υγειονομικές επιτροπές 
του Κέντρου Πιστοποίησης Αναπηρίας (ΚΕ.ΠΑ.) ή βε¬ 
βαίωση εν ισχύ πρωτοβάθμιας υγειονομικής επιτροπής 
του άρθρου 165 του Υπαλληλικού Κώδικα (Ν.3528/2007, 
ΦΕΚ 26/Α/2007), από την οποία προκύπτει η συγκεκρι¬ 
μένη κατά περίπτωση πάθηση, η αδυναμία συμμετοχής 
σε γραπτή διαγωνιστική διαδικασία και η πιστοποίηση 
της φυσικής καταλληλότητας του/της υποψηφίου/ας 
να ασκήσει τα καθήκοντα της θέσης για την κατάληψη 
της οποίας πρόκειται να διαγωνιστεί. 

β) Προκειμένου περί υποψηφίων που πάσχουν από 
δυσλεξία επιπλέον ειδική διαγνωστική έκθεση Ιατρο- 
παιδαγωγικού Κέντρου από την οποία να προκύπτει 
ότι η επίδοση τους στα μαθήματα δεν είναι δυνατόν 
να ελεγχθεί με γραπτές εξετάσεις. 

3. Στην προφορική εξέταση υποβάλλονται οι τυφλοί, 
οι αμβλύωπες, οι κωφοί και βαρήκοοι, οι δυσλεκτικοί, 

τα άτομα με νευρολογικά-ορθοπεδικά προβλήματα ή 
προβλήματα που δεν τους επιτρέπουν να εκφράζονται 
γραπτά, εφόσον το ζητήσουν με δήλωσή τους. 

4. Στη γραπτή εξέταση με χρήση ηλεκτρονικού υπο¬ 
λογιστή υποβάλλονται κατόπιν δήλωσης προτίμησης 
τους οι υποψήφιοι με οποιαδήποτε πάθηση που δεν 
επιτρέπει τη φυσική χρήση γραφής. Κωφοί, βαρήκοοι 
ή υποψήφιοι με λοιπές παθήσεις που έχουν ως κύρια 
γλώσσα επικοινωνίας την Ελληνική Νοηματική Γλώσσα 
θα εξετάζονται προφορικά με τη χρήση διερμηνέα νο¬ 
ηματικής, κατόπιν δήλωσής τους. 

5. Η Κεντρική Επιτροπή Εξετάσεων μπορεί να απο¬ 
φασίζει ανάλογα με την πάθηση την εξέταση και με 
τους δύο τρόπους, προφορικά και γραπτά, με χρήση 
ηλεκτρονικού υπολογιστή ή με χρήση νοηματικής. 

Για τυχόν περιπτώσεις που δεν είναι δυνατό να υπα¬ 
χθούν στους ανωτέρω καθοριζόμενους τρόπους εξέτα¬ 
σης, επειδή απαιτούν ειδικώς εξατομικευμένο τρόπο, αυ¬ 
τός καθορίζεται από την Κεντρική Επιτροπή Εξετάσεων. 

6. Η εξέταση διενεργείται ενώπιον της Επιτροπής Επι¬ 
λογής θεμάτων με τη συμμετοχή των δύο (2) εκ των 
βαθμολογητών που έχουν ορισθεί από την Κεντρική 
Επιτροπή Εξετάσεων για την αντίστοιχη εξεταζόμενη 
ενότητα κάθε σταδίου. Ο βαθμός της εξεταζόμενης ενό¬ 
τητας σε κάθε στάδιο είναι ο μέσος όρος του βαθμού 
των ειδικών επιστημόνων της επιτροπής επιλογής θε¬ 
μάτων και των δύο βαθμολογητών. Για την προφορική 
εξέταση της ενότητας «Φάκελος Επίκαιρου Θέματος» 
εξετάζονται και βαθμολογούνται από την πενταμελή 
εξεταστική επιτροπή. 

Άρθρο 6 

ΕΞΕΤΑΣΤΙΚΑ ΚΕΝΤΡΑ 

1. Ως εξεταστικά κέντρα για τη διεξαγωγή του εισα¬ 
γωγικού διαγωνισμού της Εθνικής Σχολής Δημόσιας 
Διοίκησης και Αυτοδιοίκησης ορίζονται αίθουσες σχο¬ 
λείων δευτεροβάθμιας εκπαίδευσης ή ιδρυμάτων τριτο¬ 
βάθμιας εκπαίδευσης ή του Εθνικού Κέντρου Δημόσιας 
Διοίκησης και Αυτοδιοίκησης. 

2. Η Κ.Ε.Ε. εγκρίνει τα εξεταστικά κέντρα που θα πραγ¬ 
ματοποιηθεί ο εισαγωγικός διαγωνισμός. Ανάλογα με 
τον αριθμό των υποψηφίων μπορεί να ορίζονται περισ¬ 
σότερα του ενός εξεταστικά κέντρα. 

3. Η μεταφορά των γραπτών δοκιμίων των υποψηφί¬ 
ων από τα εξεταστικά κέντρα, στο κτίριο του Εθνικού 
Κέντρου Δημόσιας Διοίκησης και Αυτοδιοίκησης, όπου 
φυλάσσονται, να γίνεται με ευθύνη του αστυνομικού 
τμήματος της περιοχής όπου υπάγονται τα εξεταστικά 
κέντρα. 

Αρθρο 7 

ΤΡΟΠΟΣ ΕΠΙΛΟΓΗΣ ΚΑΙ ΜΕΤΑΔΟΣΗΣ 
ΤΩΝ ΘΕΜΑΤΩΝ ΤΟΥ ΔΙΑΓΩΝΙΣΜΟΥ 

1. Πριν την εξέταση κάθε ενότητας, η Επιτροπή Επι¬ 
λογής Θεμάτων συνεδριάζει και επιλέγει τρία θέματα 
που τοποθετούνται σε φακέλους, οι οποίοι κλείνονται 
και σφραγίζονται. Στην κεντρική αίθουσα του χώρου 
εξέτασης, αφού έχουν λάβει θέσεις οι υποψήφιοι, επι¬ 
λέγεται με κλήρωση ο ένας φάκελος, το περιεχόμενο 
του οποίου αποτελείτο θέμα της εξέτασης. Η επιλογή 
γίνεται από τυχαίο υποψήφιο, με παρουσία εκπροσώπων 
των υποψηφίων από κάθε αίθουσα όπου διεξάγεται η 
διαδικασία του διαγωνισμού. 


2. Τα προς εξέταση θέματα αναπαράγονται σε αριθμό 
αντιτύπων ίσο με τον αριθμό των αιθουσών και παραδί- 
δεται ένα αντίτυπο αυτών σε κάθε υπεύθυνο αίθουσας 
προς εκφώνηση. Σε περίπτωση που τα εξεταστέα θέ¬ 
ματα δεν εκφωνούνται, αλλά διανέμονται στους υπο¬ 
ψηφίους, αναπαράγονται σε αριθμό αντιτύπων ίσο με 
τον αριθμό των υποψηφίων σε κάθε αίθουσα και παρα- 
δίδονται στον υπεύθυνο αυτής προς διανομή. 

Οι φάκελοι που περιέχουν το θέμα που κληρώθηκε, 
διανέμονται αμέσως στις αίθουσες διεξαγωγής της 
εξέτασης, μεταφερόμενοι από έναν επιτηρητή και τον 
εκπρόσωπο των υποψηφίων κάθε αίθουσας. 

3. Ειδικά για το τεστ Γνώσεων-Δεξιοτήτων, η Επι¬ 
τροπή Επιλογής Θεμάτων προσδιορίζει 50 ερωτήσεις 
που διανέμονται γραμμένες σε φύλλα χαρτιού στους 
υποψήφιους. 

Αρθρο 8 

ΤΡΟΠΟΣ ΑΝΑΚΟΙΝΩΣΗΣ ΤΩΝ ΑΠΟΤΕΛΕΣΜΑΤΩΝ 

Τα αποτελέσματα του Διαγωνισμού, όπως αναφέ- 
ρονται στο άρθρο 3 παρ. 4, αναρτώνται σε πίνακες 
ανακοινώσεων στα κτίρια του ΕΚΔΔΑ σε Αθήνα και 
Θεσσαλονίκη και στην ιστοσελίδα του (νννννν.θΚάά.ςΓ). 

Αρθρο 9 

ΔΙΚΑΙΩΜΑ ΠΡΟΣΒΑΣΗΣ ΤΩΝ ΥΠΟΨΗΦΙΩΝ 
ΣΤΑ ΓΡΑΠΤΑ ΔΟΚΙΜΙΑ ΚΑΙ ΕΛΑΧΙΣΤΟΣ ΧΡΟΝΟΣ 
ΤΗΡΗΣΗΣ ΤΟΥΣ 

1. Οι υποψήφιοι του Εισαγωγικού Διαγωνισμού της 
Εθνικής Σχολής Δημόσιας Διοίκησης και Αυτοδιοίκησης 
δύνανται, κατόπιν αιτήσεώς τους, να λαμβάνουν γνώση 
των γραπτών δοκιμίων τους, μόνο με επίδειξη και πά¬ 
ντως, μετά τη δημοσίευση των τελικών αποτελεσμάτων 
του Εισαγωγικού Διαγωνισμού. 

2. Μετά την πάροδο δώδεκα (12) μηνών από τη δημο¬ 
σίευση στην Εφημερίδα της Κυβερνήσεως του οριστικού 
πίνακα των εισαγομένων στην Εθνική Σχολή Δημόσι¬ 
ας Διοίκησης και Αυτοδιοίκησης, τα γραπτά δοκίμια/ 
απαντητικά φύλλα και οι αιτήσεις των αποτυχόντων/ 
χουσών καταστρέφονται, εφόσον δεν υφίστανται λόγοι 
που επιβάλλουν τη διατήρησή τους. 

Αρθρο 10 

ΔΙΑΔΙΚΑΣΙΑ ΕΓΓΡΑΦΗΣ-ΠΛΗΡΩΣΗΣ ΚΕΝΩΝ ΘΕΣΕΩΝ 

1. Οι υποψήφιοι, στη δήλωση προτίμησης τους, μπο¬ 
ρούν να συμπεριλάβουν με σειρά προτεραιότητας όλα 
τα τμήματα της ΕΣΔΔΑ, για τα οποία κατέχουν τα απαι- 
τούμενα προσόντα. 

2. Αν μετά τη δημοσίευση των πινάκων εισακτέων 
και την παρέλευση του χρόνου εγγραφής στην ΕΣΔΔΑ 
διαπιστωθεί η ύπαρξη κενών θέσεων, τότε καλούνται, 
κατά σειρά προτεραιότητας, οι επόμενοι/ες του πίνακα 
επιτυχόντων/χουσών μέχρι να συμπληρωθεί ο αριθμός 
των κενών θέσεων. Οι συμπληρωματικοί αυτοί πίνακες 
εγκρίνονται από την Κεντρική Επιτροπή Εξετάσεων και 
δημοσιεύονται στη Εφημερίδα της Κυβέρνησης. 

Αρθρο 11 

ΔΙΑΦΟΡΑ ΘΕΜΑΤΑ ΔΙΑΔΙΚΑΣΙΑΣ, 
ΥΠΟΧΡΕΩΣΕΙΣ ΥΠΟΨΗΦΙΩΝ 

1. Ο Πρόεδρος, τα μέλη, οι γραμματείς της Κεντρικής 
Επιτροπής Εξετάσεων, τα μέλη της Επιτροπής Επιλο¬ 
γής θεμάτων, οι επιτηρητές/τριες, καθώς επίσης και το 

προσωπικό που απασχολείται για τη γραμματειακή και 
οργανωτική υποστήριξη του εισαγωγικού διαγωνισμού, 
δεν θα πρέπει να είναι σύζυγοι, συγγενείς εξ αίματος ή 
εξ αγχιστείας μέχρι και τρίτου βαθμού με υποψήφιο που 
συμμετέχει στο διαγωνισμό. Σχετική υπεύθυνη δήλωση 
πρέπει να υποβάλλεται προς την ΚΕΕ. 

2. Οι υποψήφιοι/ες υποχρεούνται να προσέρχονται 
έγκαιρα στην αίθουσα της εξέτασης, να καταλαμβά¬ 
νουν τις θέσεις που τους υποδεικνύουν οι επιτηρητές/ 
τριες και γενικώς να υπακούουν στις υποδείξεις των 
επιτηρητών/τριών που αφορούν στον τρόπο και τη δι¬ 
αδικασία διεξαγωγής του διαγωνισμού. Η προσέλευση 
των υποψηφίων πρέπει να γίνεται μία (1) ώρα νωρίτερα 
από την ώρα έναρξης της εξέτασης κάθε μαθήματος. 
Μετά την εκφώνηση ή τη διανομή του υπό εξέταση 
θέματος δεν επιτρέπεται η είσοδος των υποψηφίων 
στην αίθουσα. 

3. Δεν επιτρέπεται η είσοδος των υποψηφίων στην 
αίθουσα εξετάσεων πριν διαπιστωθεί η ταυτότητα τους. 
Δεν επιτρέπεται να έχουν μαζί τους γραπτά ή άλλου 
είδους βοηθήματα, εκτός αυτών που ήθελε τυχόν ειδι- 
κώς επιτρέψει η Κεντρική Επιτροπή Εξετάσεων, ούτε 
οποιαδήποτε μέσα επικοινωνίας με το εκτός της αίθου¬ 
σας περιβάλλον. Οι υποψήφιοι υποχρεούνται να έχουν 
τα αναγκαία για γραφή είδη (μολύβι, γόμα και ξύστρα) 
και να χρησιμοποιούν στυλό διάρκειας μπλε ή μαύρου 
χρώματος. Δεν επιτρέπεται η χρήση διορθωτικού. 

4. Κάθε υποψήφιος που εξέρχεται από την αίθου¬ 
σα υποχρεούται να παραδώσει το γραπτό δοκίμιο (ή 
το απαντητικό φύλλο) στον υπεύθυνο της αίθουσας. 
Υποψήφιοι/ες που αλληλοβοηθούνται ή επιθέτουν στα 
γραπτά δοκίμια (ή τα απαντητικά φύλλα) σημεία ανα¬ 
γνώρισης ή τα υπογράφουν ή δεν συμμορφώνονται με 
τις υποδείξεις ή οδηγίες του/της υπεύθυνου/ης της 
αίθουσας ή των επιτηρητών/τριών ή διαταράσσουν με 
οποιονδήποτε τρόπο την τάξη ή χρησιμοποιούν μέσα 
επικοινωνίας με το εκτός της αίθουσας περιβάλλον ή 
δολιεύονται γενικώς την εξέταση, αποβάλλονται από 
την αίθουσα και αποκλείονται από το διαγωνισμό 
με απόφαση της Κεντρικής Επιτροπής Εξετάσεων, 
κλιμάκιο της οποίας παρίσταται στο χώρο εξέτασης 
καθ’ όλη τη διάρκεια της διεξαγωγής της. Δοκίμια 
που φέρουν σημεία αναγνώρισης, που εντοπίζονται 
από τους βαθμολογητές, μηδενίζονται με απόφαση 
της ΚΕΕ. 

Η Κ.Ε.Ε. αποφασίζει ανέκκλητα αφού ακούσει τον 
εγκαλούμενο υποψήφιο και συντάσσει πρακτικό επί 
του οποίου πρέπει να περιγράφονται λεπτομερώς τα 
πραγματικά δεδομένα/περιστατικά που στοιχειοθετούν 
την αντικειμενική και υποκειμενική υπόσταση του συ¬ 
γκεκριμένου πειθαρχικού παραπτώματος, στο οποίο 
υπέπεσε ο υποψήφιος. Υποψήφιος που αποκλείσθηκε 
κατά τα ανωτέρω από τον Εισαγωγικό Διαγωνισμό, 
βαθμολογείται για τη συγκεκριμένη ενότητα, κατά τη 
διάρκεια της εξέτασης της οποίας υπέπεσε σε πειθαρ¬ 
χικό παράπτωμα, με μηδέν (0). 

5. Οι ενδείξεις των ατομικών στοιχείων του υποψη¬ 
φίου στα γραπτά δοκίμια, συμπεριλαμβανομένων των 
ενοτήτων «Γνώσεις και Δεξιότητες» και «Φάκελος Επί¬ 
καιρου Θέματος» καλύπτονται με σκούρο αδιαφανές 
χαρτί κατά την παράδοση του γραπτού στον επιτηρητή. 
Το αδιαφανές επικάλυμμα πρέπει να μένει ακέραιο καθ' 


όλη τη διάρκεια της διόρθωσης των δοκιμίων και μέχρι 
την ημέρα ανοίγματος των γραπτών και καταγραφής 
των αποτελεσμάτων. 

6. Ο υπεύθυνος κάθε αίθουσας και ένας (1) επιτηρητής 
μονογράφουν ενώπιον των υποψηφίων τα τετράδια/ 
απαντητικά φύλλα στο τέλος της ανάπτυξης των υπό 
εξέταση θεμάτων/των απαντήσεων. 

7. Τα τετράδια/απαντητικά φύλλα φέρουν τη σφραγί¬ 
δα του Ε.Κ.Δ.Δ.Α. ανά σελίδα. 

8. Ελάχιστος αριθμός επιτηρητών ανά αίθουσα είναι οι 
δύο (2), εκ των οποίων ο ένας (1) ορίζεται ως υπεύθυνος 
της αίθουσας. 

9. Τα τετράδια/απαντητικά φύλλα, όταν πλέον μετα- 
φέρονται στο Ε.Κ.Δ.Δ.Α., όπου φυλάσσονται, και προτού 
παραδοθούν στους βαθμολογητές, αναμειγνύονται με 
τυχαίο τρόπο και λαμβάνουν αύξοντα αριθμό. 

10. Ο βαθμός που σημειώνει ο πρώτος βαθμολογητής 
επί του γραπτού δοκιμίου, καλύπτεται με σκούρο επικά¬ 
λυμμα, ώστε να μην επηρεάζεται η κρίση του επόμενου 
βαθμολογητή. 

11. Για την παραλαβή των ειδικών τετραδίων και των 
απαντητικών φύλλων του Εισαγωγικού Διαγωνισμού 
της Εθνικής Σχολής Δημόσιας Διοίκησης και Αυτοδι¬ 
οίκησης συντάσσεται, εις διπλούν, πρωτόκολλο πα¬ 
ράδοσης και παραλαβής, το οποίο υπογράφεται από 
τους υπεύθυνους των αιθουσών και τους υπεύθυνους 
της Κεντρικής Επιτροπής Εξετάσεων και στο οποίο 
αναγράφεται ο αριθμός των τετραδίων και των απα¬ 
ντητικών φύλλων. Το πρωτόκολλο παράδοσης και πα¬ 
ραλαβής των ειδικών τετραδίων και των απαντητικών 
φύλλων συνοδεύεται οπωσδήποτε από ονομαστικό 
κατάλογο υποψηφίων (παρόντες - απόντες) κάθε αί¬ 
θουσας, ώστε να καθίσταται εφικτός ο έλεγχος κατά 
πόσο ο συνολικός αριθμός των τετραδίων ή των απα¬ 
ντητικών φύλλων συμπίπτει με τον αριθμό των παρό¬ 
ντων υποψηφίων σε κάθε αίθουσα. 

12. Απαγορεύονται οποιεσδήποτε σημειώσεις των βαθ¬ 
μολογητών επί των γραπτών δοκιμίων των υποψηφίων 
στις ενότητες «Οργάνωση και Λειτουργία του Κράτους», 
«Μικρο-οικονομική και Μακρο-οικονομική και Δημόσια 
Οικονομική» και «Φάκελος Επίκαιρου θέματος». 

Αρθρο 12 

Έναρξη ισχύος, καταργούμενες διατάξεις 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Από την έναρξη ισχύος της παρούσας καταργούνταί: 

(α) η αριθ. ΔΙΕΚ/ΤΜ.Β/Φ.5/5745/21.03.2002 απόφαση του 
Υπουργού Εσωτερικών, Δημόσιας Διοίκησης και Απο¬ 
κέντρωσης με θέμα «Ρύθμιση διαδικαστικών θεμάτων 
διεξαγωγής του εισαγωγικού διαγωνισμού της Ε.Σ.Δ.Δ.» 
(ΦΕΚ 372 Β') και 

(β) η αριθ. ΔΙΕΚζΤΜ.Β/Φ.5/4692/08.04.2003 απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης με θέμα «Ρύθμιση διαδικαστικών θε¬ 
μάτων διεξαγωγής του εισαγωγικού διαγωνισμού της 
Εθνικής Σχολής Δημ. Διοίκησης (ΕΣΔΔ)» (ΦΕΚ 436Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 

Αριθ. Πράξης 100 (2) 

Έγκριση συνεργασίας του Εθνικού και Καποδιστριακού 
Πανεπιστημίου Αθηνών με το Πανεπιστήμιο 3ΤΕΡΑΝ 
ΘΕΕ ΜΑΒΕ 3ϋΟΕΑ\/Α της Ρουμανίας για εκπόνηση 
διδακτορικών διατριβών με συνεπίβλεψη. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του Ν. 3685/2008 και ιδίως το 10 (ΦΕΚ 
148/Α716.7.2008) «Θεσμικό πλαίσιο για τις μεταπτυχια¬ 
κές σπουδές», όπως τροποποιήθηκε με τις διατάξεις 
του άρθρου 24 του Ν. 3696/2008 (ΦΕΚ 177/Α725.8.2008), 
του άρθρου 27 του Ν. 3794/2009 (ΦΕΚ 156/Α74.9.2009) 
και του άρθρου 37 παρ. 5 του Ν. 3848/2010 (ΦΕΚ 71/ 
Α719.5.2010). 

2. Τις διατάξεις του άρθρου 80 παρ. 11α του Ν. 4009/2011 
(ΦΕΚ 195 τ.Α') «Δομή, λειτουργία, διασφάλιση της ποι¬ 
ότητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκε με τις 
διατάξεις του άρθρου 47 παρ. γ' του Ν. 4025/2011 (ΦΕΚ 
228 Α'), του άρθρου 5 παρ. 8 του Ν. 4076/2012 (ΦΕΚ 159 
Α') και του άρθρου 34 παρ. 2 του Ν. 4115/2013 (ΦΕΚ 24 Α'). 

3. Τις διατάξεις του Ν. 3374/2005 (ΦΕΚ 189 τ.Α') «Δι¬ 
ασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων - Παράρτημα Διπλώματος» όπως τροποποιήθηκε 
και ισχύει. 

4. Τις διατάξεις του άρθρου 34 του Ν.4301/2014 (ΦΕΚ 
223 Α'/7-10-2014). 

5. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.δ. 63/2005 
(ΦΕΚ 98 Α'). 


6. Το Π.δ. 85/2013 «Ιδρυση, μετονομασία, ανασυγκρό¬ 
τηση Σχολών και ίδρυση Τμήματος στο Εθνικό και Κα- 
ποδιστριακό Πανεπιστήμιο Αθηνών» (ΦΕΚ 124 Α'). 

7. Το υπ’ αριθμ. 902/20-6-2011 έγγραφο της ΑΔΙΠ, από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Γαλλικής Γλώσσας και Φιλο¬ 
λογίας του Εθνικού και Καποδιστριακού Πανεπιστημίου 
Αθηνών, βάσει των προβλεπομένων από τη Νομοθεσία. 

8. Το απόσπασμα πρακτικών της Συγκλήτου Ειδικής 
Σύνθεσης του Εθνικού και Καποδιστριακού Πανεπιστη¬ 
μίου Αθηνών (συνεδρία 30.4.2015). 

9. Το Ειδικό Πρωτόκολλο Συνεργασίας μεταξύ του 
Εθνικού και Καποδιστριακού Πανεπιστημίου Αθηνών και 
του Πανεπιστημίου δΤΕΡΑΝ ΘΕΕ ΜΑΒΕ δυΘΕΑ\/Α της 
Ρουμανίας που έχει εγκριθεί από τα αρμόδια όργανα 
των συνεργαζόμενων Ιδρυμάτων. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τη συνεργασία μεταξύ του Εθνικού και 
Καποδιστριακού Πανεπιστημίου Αθηνών και του Πανε¬ 
πιστημίου δΤΕΡΑΝ ΘΕΕ ΜΑΒΕ δΨΘΕΑνΑ της Ρουμανί¬ 
ας, για εκπόνηση διδακτορικών διατριβών υποψήφιων 
διδακτόρων με συνεπίβλεψη. 

Τα ειδικότερα θέματα συνεργασίας ρυθμίζονται στο 
Ειδικό Πρωτόκολλο Συνεργασίας που έχει καταρτιστεί 
από τα συνεργαζόμενα Ιδρύματα και έχει εγκριθεί από 
τα αρμόδια όργανα των Ιδρυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2015 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΙΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννβόπΐ3δΐ0Γ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































